
Z A P I S N I K

23. sjednice Vijeća Mjesnog odbora Knežija, održane 09. ožujka 2023. u prostorijama Mjesnog odbora Knežija, Albaharijeva ulica 2, s početkom u 19:05 sati

NAZOČNI ČLANOVI VIJEĆA: Toma Bošnjak, Jelena Holy, Davor Nikolić, Valentina Knežević, Marija Vulić, Snježana Prpić Rudić, Zrinka Vrbanus Bajdak

NENAZOČNI ČLANOVI VIJEĆA: Jan Mickovski, Tomislav Stančić
OSTALI NAZOČNI: Nema

Predsjedava: Valentina Knežević, predsjednica Vijeća.
Zapisnik vodi: Marija Vulić, potpredsjednica Vijeća

	Predsjednica konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora Knežija.

	Vijeće jednoglasno prihvaća tekst Zapisnika 22. sjednice Vijeća Mjesnog odbora Knežija, održane 03. veljače, 2023., bez izmjena.
	Na prijedlog predsjednice Vijeće jednoglasno utvrđuje

DNEVNI RED:
1. Prijedlog zaključaka o utrošku sredstava s pozicije “ostali nespomenuti
rashodi poslovanja“ za 2023.
2. Dan Mjesnog odbora Knežija
3. Prijedlozi akcija za plan komunalnih aktivnosti Gradske četvrti Trešnjevka – jug
za 2024.
4. Postava prometnog znaka zabrane zaustavljanja i parkiranja ispred platoa zgrade
Horvaćanska cesta 45
5. Prijedlog izmjene prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici
6. Pitanja, prijedlozi i obavijesti

[bookmark: _heading=h.gjdgxs]Ad 1. Prijedlog zaključaka o utrošku sredstava s pozicije “ostali nespomenuti rashodi poslovanja“ za 2023.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K LJ U Č A K
O PRIJEDLOGU UTROŠKA SREDSTAVA SA POZICIJE
OSTALI NESPOMENUTI RASHODI POSLOVANJA
1. Vijeće Mjesnog odbora Knežija iz Razdjela Proračuna Grada Zagreba 00502 na poziciji 287-3299 za 2023. ima 1.600,00 €
2. Vijeće Mjesnog odbora Knežija predlaže utrošak sredstava iz točke 1. ovog zaključka na sljedeći način:
1. Dan Mjesnog odbora Knežija   	                                          1.600,00 €

						      Ukupno:          1.600,00 €
      3.   Zaključak dostaviti Vijeću Gradske četvrti Trešnjevka-jug i Gradskom uredu za   
            mjesnu samoupravu, civilnu zaštitu i sigurnost.



Ad 2. Dan Mjesnog odbora Knežija
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:
                                            
Z A K LJ U Č A K
o održavanju dana Mjesnog odbora Knežija
1. Vijeće Mjesnog odbora Knežija utvrdilo je da će se „Dan Mjesnog odbora Knežija“ iznimno, u 2023. održati u sklopu „Dana Gradske četvrti Trešnjevka-jug“ u mjesecu svibnju.
2. Ovaj se zaključak dostavlja se Vijeću Gradske četvrti Trešnjevka-jug te Gradskom uredu za mjesnu samoupravu, civilnu zaštitu i sigurnost.

Ad 3. Prijedlozi akcija za plan komunalnih aktivnosti Gradske četvrti Trešnjevka – jug
za 2024.
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

Z A K LJ U Č A K
o prijedlozima za plan komunalnih aktivnosti u 2024.
1. Vijeće Mjesnog odbora Knežija predlaže da se izrade procjene troškova sljedećih aktivnosti kao mogućih prijedloga za plan komunalnih aktivnosti Gradske četvrti Trešnjevka-jug u 2024.: 
· Izvođenje radova hortikulturnog uređenja po projektu na asfaltiranoj površini Poljana Dragutina Kalea 10-12 južno, dio k.č.br. 5220 k.o. Trešnjevka
· Uređivanje zapadnog nogostupa i stepeništa u Ulici Ludovika Zelenka od k.br.2 do Albaharijeve ulice
· Uređivanje staze u Ulici Antuna Dolenca 4 istočno
· Uređivanje nogostupa kod prilaza zgradi u Ulici Josipa Gigla 1-3-5
· Izrada projektne dokumentacije za postavu drenaže i uklanjanje sprava u parku za pse u Zadarskoj ulici
· Postavljanje klupe u Ulici Rudolfa Bićanića 3 (kod laboratorija)
· Uređivanje zapadnog nogostupa na Savskoj cesti od Nove ceste do ulice Prisavlje
· Postava klupe s nadstrešnicom na Horvaćanskoj cesti 54 kod društvenog doma
· Izrada projektne dokumentacije za gradnju zamjenskog prostora mjesne samouprave u Ulici Rudolfa Bićanića 5
· Uređivanje nogostupa Poljana Jurja Andrassyja 1-14
· Uređivanje dječjeg igrališta u Ulici Davorina Bazjanca 31-južno po projektu
· Postavljanje edukativnih tabli „vrane“ (do 20 komada).
2. Sastavni dio zaključka je prikaz mikrolokacija na izvadcima iz Geoportala.
3. Zaključak dostaviti Vijeću Gradske četvrti Trešnjevka-jug.

Ad4. Postava prometnog znaka zabrane zaustavljanja i parkiranja ispred platoa zgrade
Horvaćanska cesta 45
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:


ZAKLJUČAK
o postavi prometnog znaka zabrane zaustavljanja i parkiranja
 ispred platoa zgrade Horvaćanska cesta 45
1. Vijeće Mjesnog odbora Knežija razmatralo je zahtjev G. B. vezano za postavu prometnog znaka zabrane zaustavljanja i parkiranja vozila sa dopunskom pločom o premještanju nepropisno parkiranih vozila „paukom“ ispred zgrade na Horvaćanskoj cesti kod k.br.45.
2. Vijeće predlaže da nadležni Gradski ured za obnovu, izgradnju, prostorno uređenje, graditeljstvo, komunalne poslove i promet - Sektor za promet izvrši izvid na predmetnoj lokaciji te utvrdi opravdanost postave predmetnog znaka.
3. Zaključak dostaviti Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Trešnjevka – jug.

	Ad5. Prijedlog izmjene prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici
Članovi Vijeća primili su pisani materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju svi članovi Vijeća
Nakon rasprave Vijeće jednoglasno donosi:

ZAKLJUČAK
o prijedlog izmjene prometnog rješenja prometa u mirovanju u 
dijelu Prometnog elaborata za poboljšanje prometa na području
Mjesnog odbora Knežija u Papovoj ulici
1. Vijeće Mjesnog odbora Knežija razmatralo je prijedlog predsjednice Vijeća vezano za izmjenu prometnog rješenja prometa u mirovanju u dijelu Prometnog elaborata za poboljšanje prometa na području Mjesnog odbora Knežija u Papovoj ulici.
2. Vijeće je suglasno da je dio prometnog elaborata koji se odnosi na izmještanje okomitih parkirališnih mjesta i uspostavu uzdužnih parkirališnih mjesta dijelom na kolniku a dijelom na nogostupu u Papovoj ulici lošiji od postojećeg stanja.
3. Vijeće predlaže da nadležni Gradski ured za obnovu, izgradnju, prostorno uređenje, graditeljstvo, komunalne poslove i promet - Sektor za promet izvrši izvid na predmetnoj lokaciji te ponudi rješenje bez zauzimanja prostora na nogostupu.
4. Zaključak dostaviti Gradskom uredu za mjesnu samoupravu, civilnu zaštitu i sigurnost te Vijeću Gradske četvrti Trešnjevka – jug.

Ad6. Pitanja, prijedlozi i obavijesti
		Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Dovršeno u 20:15 sati.

KLASA: 024-08/23-003/523
URBROJ: 251-13-11-15/005-23-3
Zagreb, 09. ožujka 2023.

Zapisnik sastavila: 							
    Marija Vulić          

                                 			                                                  Predsjednica
                        Vijeća Mjesnog odbora 
            Knežija

[bookmark: _GoBack]                         Valentina Knežević, v.r.

